கேள்வி: தில்லி மகளிர் ஆணையம் என்பது என்ன?
பதில்: தில்லி மகளிர் ஆணையம் (''Delhi Commission for Women'') என்பது தில்லி அரசு சட்டப்பூர்வமான அமைப்பாகும். இந்த அமைப்பு, அரசியலமைப்பு மற்றும் தில்லி அரசின் பிற சட்டங்களின் கீழ் பெண்களின் பாதுகாப்பு மற்றும் பாதுகாப்பு தொடர்பான அனைத்து விடயங்களையும் ஆராய்ந்து ஆய்வு செய்ய அமைக்கப்பட்டது. தில்லி மகளிர் ஆணையத்தின் தற்போதைய தலைவி சுவாதி மாலிவால் ஆவார். இவர் 29 ஜூலை 2015 அன்று பொறுப்பேற்றார்.
கேள்வி: தில்லி மகளிர் ஆணையம் - வரலாறு பற்றி விளக்கவும்.
பதில்: தில்லி மகளிர் ஆணையம் 1994ஆம் ஆண்டில் தில்லி அரசாங்கத்தால் தில்லி மகளிர் ஆணையச் சட்டம், 1994இன் கீழ் அமைக்கப்பட்டது. இது 1996இல் செயல்படத் தொடங்கியது. ஆணைக்குழுவின் முதன்மை பணியாக, அரசியலமைப்பு மற்றும் பிற சட்டங்களின் கீழ் பெண்களுக்கு வழங்கப்படும் பாதுகாப்பு மற்றும் பாதுகாப்பு தொடர்பான அனைத்து விடயங்களின் விசாரணை மற்றும் ஆய்வு ஆகும். இந்த ஆணையம் சட்டங்களைத் திறம்படச் செயல்படுத்தவும், தில்லியில் பெண்களின் நிலையை மேம்படுத்தவும் பரிந்துரைகளை வழங்கவும் உறுதி பூண்டுள்ளது.
கேள்வி: தில்லி மகளிர் ஆணையம் - பணிகள் என்பது என்ன?
பதில்: இந்த ஆணைக்குழு "அரசியலமைப்பு மற்றும் பிற சட்டங்களின் கீழ் பெண்களுக்கு வழங்கப்பட்ட பாதுகாப்புகள் தொடர்பான அனைத்து விடயங்களையும் ஆராய்ந்து ஆய்வு செய்வது" போன்ற பல்வேறு செயல்பாடுகளைக் கொண்டுள்ளது. சில விடயங்களில் இந்த ஆணையம், நீதி அமைப்பாகவும் செயல்படுகிறது. சில வழக்குகளில் "இந்தியாவின் எந்தப் பகுதியிலிருந்தும் எந்தவொரு நபரையும் வரவழைத்து விசாரணைக்கு உட்படுத்துதல்" மற்றும் "எந்த ஆவணத்தையும் கண்டுபிடித்து வழங்குவது" போன்ற குடிமையியல் நீதிமன்றத்தின் அனைத்து அதிகாரங்களையும் இந்த ஆணையம் கொண்டுள்ளது. இந்த ஆணையத்தின் கீழ் மகளிர் கூட்டமைப்பு, மகளிர் பஞ்சாயத்துகள், வன்புணர்விற்கு எதிரான அமைப்பு, நடமாடும் உதவி மையம் மற்றும் திருமணத்திற்கு முந்தைய ஆலோசனைக் குழு போன்ற பல்வேறு திட்டங்கள் மூலம் சட்டத்தில் கூறப்பட்டுள்ள குறிக்கோள்களை உறுதி செய்ய முயல்கிறது. ஆணையத்தின் அதிகார வரம்பு டெல்லியின் தேசிய தலைநகரப் பகுதிக்குள் உள்ளது.
கேள்வி: தில்லி மகளிர் ஆணையம் - மகளிர் தின விருது குறித்து விரிவாக சொல்லுங்கள்.
பதில்: பல்வேறு மகளிர் திட்டங்களைச் செயல்படுத்தி வரும் தில்லி மகளிர் ஆணையாம், மகளிர் மேம்பாட்டிற்காகச் செயலாற்றி வரும் பெண்களை ஊக்கப்படுத்தும் விதமாகப் பன்னாட்டு மகளிர் தின விருதினை வழங்குகின்றது. இந்த விருதானது பன்னாட்டு மகளிர் தின விழாவின் போது வழங்கப்படும்.